8.4.2005 Euroopan unionin virallinen lehti L 90/35 (Säädökset, joita ei tarvitse julkaista) NEUVOSTO NEUVOSTON PÄÄTÖS, tehty 14 päivänä maaliskuuta 2005, tekstiilituotteiden kauppaa koskevan kahdenvälisen sopimuksen tekemisestä Euroopan yhteisön ja Serbian tasavallan välillä (2005/272/EY) EUROOPAN UNIONIN NEUVOSTO, JOKA ottaa huomioon Euroopan yhteisön perustamissopimuksen ja erityisesti sen 133 artiklan yhdessä sen 300 artiklan 2 kohdan ensimmäisen alakohdan ensimmäisen virkkeen kanssa, ottaa huomioon komission ehdotuksen, sekä katsoo seuraavaa: (1) Komissio on neuvotellut yhteisön puolesta Serbian tasavallan kanssa kahdenvälisen sopimuksen tekstiilituot- teiden kaupasta. (2) Sopimus olisi hyväksyttävä yhteisön puolesta, ON PÄÄTTÄNYT SFEURAAVAA: 1 artikla Hyväksytään tekstiilituotteiden kauppaa koskeva Euroopan yhteisön ja Serbian tasavallan sopimus yhteisön puolesta. Sopimuksen teksti on tämän päätöksen liitteenä. 2 artikla Neuvoston puheenjohtaja oikeutetaan nimeämään yksi tai useampi henkilö, jolla on valtuudet allekirjoittaa sopimus yhteisöä sitovasti. Tehty Brysselissä 14 päivänä maaliskuuta 2005. Neuvoston puolesta Puheenjohtaja F. BODEN